Framkvæmdarstjóri Orkuseturs segir að allt bendi til þess að markmið stjórnvalda um 40 prósenta hlutdeild endurnýjanlegra orkugjafa árið 2030 náist án vandkvæða. Hröð rafbílavæðing skipti það höfuðmáli.
Í gær var greint frá því að markmiðum Íslands um að einn tíundi hluti samgöngukerfisins yrði knúinn með endurnýjanlegum orkugjöfum hefði náðst. Reyndar gott betur því hann var í lok síðasta árs 11,4 prósent. Það er töluverð breyting frá á síðustu tíu árum. Árið 2011 var hlutfallið í samgöngum innan við eitt prósent hérlendis og töluvert lægra en almennt gerðist annars staðar. Framkvæmdarstjóri Orkuseturs segir hraða þróun í rafbílatækni skipta sköpum.
Lykillinn var náttúrlega, fyrst þá byggði þetta á íblöndun á lífeldsneyti í hefðbundið eldsneyti og það skilaði svona mestu áður en við fegnum rafbílana inn og þeir hafa svo komið hrikalega sterkir inn sem hlutfall inn í þetta. Þar náttúrulega erum við á fleygiferð."
Stjórnvöld hafa sett sér markmið um að Ísland verði leiðandi í grænum samgöngum, með 40 prósenta hlutdeild endurnýjanlegra orkugjafa árið 2030. Árið 2050 er svo ætlunin að samgöngur á Íslandi verði alfarið óháðar jarðefnaeldsneyti og noti þess í stað 100% endurnýjanlega orkugjafa. Sigurður segir allt benda til að það náist.
Ég er bara mjög bjartsýnn á það, það er allt að vinna með okkur. Íslendingar virðast taka vel í þessa nýju tækni. Og það sem styður okkur eru í raun og veru bæði kostnaðarlækkun og fjölbreytni farartækja sem keyra á rafmagni og öðru er núna í boði. Þannig að þetta er miklu auðveldara val fyrir fólk að skipta en áður var þegar þetta voru bara örfáar tegundir."